Polomarket
Polomarket (prekinis ženklas POLOmarket) – maisto prekių parduotuvių tinklas Lenkijoje. POLOmarket Sp. z oo pagrindinė būstinė ir logistikos centras yra Giebnios kaime Kujavijos-Pamario vaivadijoje. Antrasis logistikos centras yra Klobucke. Įmonė įsikūrė 1997 m. susijungus penkių savininkų 27 parduotuvėms Konine, Inovroclave, Torūnėje, Plocke ir Svecyje. Veikia kaip ribotos atsakomybės akcinė bendrovė, 100 % kapitalo priklauso lenkams. 2012 m. tinklo pajamos pasiekė 3,5 mlrd. zlotų. 2013 m. tinklas pakeitė logotipą, prekybinę įrangą ir prekių išdėstymą. 2014 m. 170 POLOmarket parduotuvių pakeistos nauju MILA tinklu, kuris priklauso Market-Detal – įmonės partneriams nuo 1997 m.